ยาซิลเดนาฟิลคืออะไร
ซิลเดนาฟิล Sildenafil ไวอากร้า Viagra ยาซิลเดนาฟิลมีสรรพคุณ คุณสมบัติ อย่างไร ยาซิลเดนาฟิลมีกลไกการออกฤทธิ์อย่างไร ยาซิลเดนาฟิลมีรูปแบบการจัดจำหน่ายอย่างไร ยาซิลเดนาฟิลมีขนาดรับประทานอย่างไร เมื่อมีการสั่งยาควรแจ้งแพทย์พยาบาลและเภสัชกรอย่างไร หากลืมรับประทานยาควรทำอย่างไร ยาซิลเดนาฟิลมีผลไม่พึงประสงค์อย่างไร มีข้อควรระวังการใช้ยาซิลเดนาฟิลอย่างไร ยาซิลเดนาฟิลมีปฏิกิริยาระหว่างยากับยาตัวอื่นอย่างไร ควรเก็บรักษายาซิลเดนาฟิลอย่างไร ยาซิลเดนาฟิลมีชื่ออื่นอีกไหม ผลิตจากบริษัทอะไรบ้าง ยารักษาโรค Pharmaceutical drug ข้อปฏิบัติพื้นฐานในการใช้ยาทุกชนิด นกเขาไม่ขัน Erectile dysfunction โรคหัวใจ โรคหลอดเลือดหัวใจ Coronary artery disease ยาลดความดัน ยาลดความดันเลือดสูง ยาลดความดันโลหิตสูง Antihypertensive drug ยาลดกรด Antacids ความดันหลอดเลือดปอดสูง Pulmonary hypertension เจ็บหน้าอกจากหัวใจขาดเลือด กล้ามเนื้อหัวใจขาดเลือด อาการปวดเค้นหัวใจ Angina Pectoris ยาซิลเดนาฟิล Sildenafil ถูกสังเคราะห์และมีการพัฒนาขึ้นครั้งแรกในประเทศอังกฤษ ทางการแพทย์นำมาใช้ด้วยวัตถุประสงค์รักษาโรคความดันโลหิตสูง และอาการเจ็บหน้าอกด้วยเหตุเลือดไปเลี้ยงหัวใจไม่เพียงพอ กล้ามเนื้อหัวใจขาดเลือด จากนั้น มีผลการทดลองทางคลินิกพบว่า ยาซิลเดนาฟิลมีฤทธิ์บำบัดอาการเสื่อมสมรรถภาพทางเพศของบุรุษ นกเขาไม่ขัน ทางบริษัทยาจึงมุ่งทำการตลาดเรื่องอาการเสื่อมสมรรถภาพทางเพศของบุรุษ ในไม่ช้ายอดขายได้พุ่งขึ้นเป็นจำนวนมากกว่าหนึ่งพันเก้าร้อยล้านดอลล่าร์ภายในปี ค.ศ. 2008 พ.ศ. 2551 บางประเทศในแถบเอเชียได้แอบผสมซิลเดนาฟิลลงในกาแฟเพื่อวัตถุประสงค์ทำยอดขาย แต่ก็ไม่พ้นกฎหมายลงโทษในที่สุด หลายประเทศรวมถึงประเทศไทย จะรู้จักยาซิลเดนาฟิลในยาชื่อการค้าว่า ไวอากร้า Viagra และบริษัทยาที่เป็นผู้ผลิตเดียวกันก็ได้ขึ้นทะเบียนยาซิลเดนาฟิลในขนาด 20 มิลลิกรัมเม็ด เพื่อรองรับวัตถุประสงค์การรักษาความดันหลอดเลือดปอดสูง โดยใช้ชื่อยาทางการค้าว่า Revatio ประเทศไทยของเรายังมีการจำหน่ายยาซิลเดนาฟิลอีกหลายชื่อการค้าดังจะได้กล่าวในหัวข้อ ยาชื่อการค้าอื่นๆ การศึกษาด้านเภสัชจลนศาสตร์ Pharmacokinetic การศึกษาความเป็นไปของยา เมื่อยา เข้าสู่ร่างกายพบว่า ยาซิลเดนาฟิลสามารถดูดซึมจากระบบทางเดินอาหารประมาณ 40 จากนั้นจะเข้าจับพลาสมาโปรตีนประมาณ 96 ตับจะเป็นอวัยวะหลักที่คอยเปลี่ยนแปลงโครงสร้างของยาซิลเดนาฟิล ร่างกายต้องใช้เวลา 3 - 4 ชั่วโมงในการกำจัดยานี้ออกจากกระแสเลือด 50 ยาซิลเดนาฟิลส่วนใหญ่จะถูกขับออกมากับอุจจาระและบางส่วนถูกขับออกทางไต อนึ่ง ตามกฏหมายไทย ยานี้ถูกจัดอยู่ในหมวดยาควบคุมพิเศษ ต้องสั่งจ่ายโดยแพทย์ผู้รัก ษาเท่านั้น ไม่สามารถหาซื้อได้ง่ายตามร้านขายยาทั่วไป ยาซิลเดนาฟิลมีสรรพคุณ คุณสมบัติ อย่างไร ยาซิลเดนาฟิลมีสรรพคุณข้อบ่งใช้ เช่น รักษาอาการเสื่อมสมรรถภาพทางเพศของบุรุษ นกเขาไม่ขัน รักษาความดันหลอดเลือดปอดสูง Pulmonary arterial hyperten sion ยาซิลเดนาฟิลมีกลไกการออกฤทธิ์อย่างไร กลไกการออกฤทธิ์ของซิลเดนาฟิลคือ ตัวยาจะยับยั้งการทำงานของเอนไซม์ที่มีชื่อว่า Phosphodiesterase type-5 PDE5 ทำให้เกิดการเพิ่มของสารเคมีชนิดหนึ่งที่เรียกว่า cGMP Cyclic guanosine monophosphate สารที่เกี่ยวข้องกับการทำให้กล้ามเนื้อเรียบคลายตัว ส่ง ผลให้กล้ามเนื้อเรียบของผนังหลอดเลือดแดงเกิดการคลายตัว ทำให้เลือดไหลเข้าไปหล่อเลี้ยงองคชาตของบุรุษได้มากขึ้น รวมถึงเกิดการลดความดันโลหิตภายในปอด จึงเกิดฤทธิ์ของการรัก ษาตามสรรพคุณ ยาซิลเดนาฟิลมีรูปแบบการจัดจำหน่ายอย่างไร ยาซิลเดนาฟิลมีรูปแบบการจัดจำหน่าย เช่น ยาเม็ด ขนาด 20 50 และ 100 มิลลิกรัมเม็ด ยาซิลเดนาฟิลมีขนาดรับประทานอย่างไร ยาซิลเดนาฟิลมีขนาดรับประทาน เช่น ก. สำหรับการเพิ่มสมรรถภาพทางเพศของบุรุษ รักษาอาการนกเขาไม่ขัน เช่น ผู้ใหญ่ รับประทาน 50 มิลลิกรัม ก่อนมีเพศสัมพันธ์ 30 นาที - 4 ชั่วโมง ขนาดรับประทานสูงสุดไม่เกิน 100 มิลลิกรัม สำหรับผู้สูงอายุที่อายุมากกว่า 65 ปีที่มีค่าการทำงานของไต Creatinine clearance น้อยกว่า 30 มิลลิลิตรนาที รับประทาน 25 มิลลิกรัมก่อนมีเพศสัมพันธ์ และที่มีภาวะตับทำงานผิดปกติรับประทาน 25 มิลลิกรัม ข. สำหรับรักษาความดันหลอดเลือดปอดสูง Pulmonary arterial hypertension เช่น ผู้ใหญ่ รับประทาน 20 มิลลิกรัม วันละ 3 ครั้ง อนึ่ง เด็ก ยังไม่มีการศึกษาการใช้ยานี้ในเด็ก การใช้ยานี้ในเด็กจึงอยู่ในดุลพินิจของแพทย์ ไม่ควรรับประทานยานี้พร้อมอาหาร ควรรับประทานก่อนอาหาร หมายเหตุ ขนาดยา และระยะเวลาในการใช้ยาที่ระบุในบทความนี้ เป็นเพียงตัวอย่างหนึ่งเท่านั้น ไม่สามารถใช้ทดแทนคำสั่งใช้ยาของแพทย์ผู้รักษาได้ การใช้ยาที่เหมาะสม ควรต้องปรึกษา แพทย์ หรือเภสัชกร ก่อนเสมอ เมื่อมีการสั่งยาควรแจ้งแพทย์พยาบาลและเภสัชกรอย่างไร เมื่อมีการสั่งยาทุกชนิดที่รวมถึงยาซิลเดนาฟิล ผู้ป่วยควรแจ้ง แพทย์ พยาบาล และเภสัชกร เช่น ประวัติแพ้ยาทุกชนิด เช่น กินยาใช้ยาแล้ว คลื่นไส้มาก ขึ้นผื่น หรือแน่นหายใจติดขัดหายใจลำบาก มีโรคประจำตัวต่างๆ รวมทั้งกำลังกินยาใช้ยาอะไรอยู่ เพราะยาซิลเดนาฟิลอาจส่งผลให้อาการของโรคเหล่านั้นรุนแรงขึ้น หรืออาจเกิดปฏิกิริยาระหว่างยากับยาอื่นๆที่กินที่ใช้อยู่ก่อน หากเป็นสุภาพสตรีควรแจ้งว่าอยู่ในภาวะตั้งครรภ์มีครรภ์ หรือกำลังให้นมบุตร เพราะยาหลายประเภทสามารถผ่านทางน้ำนมหรือรก และเข้าสู่ทารกจนก่อให้เกิดผลข้างเคียงได้ หากลืมรับประทานยาควรทำอย่างไร หากลืมรับประทานยาซิลเดนาฟิล สามารถรับประทานเมื่อนึกขึ้นได้ ถ้าเวลาใกล้เคียงกับการรับประทานยาในมื้อถัดไป ไม่จำเป็นต้องเพิ่มปริมาณยาเป็น 2 เท่า ยาซิลเดนาฟิลมีผลไม่พึงประสงค์อย่างไร ยาซิลเดนาฟิล สามารถก่อให้เกิดผลอาการไม่พึงประสงค์จากการใช้ยา ผลข้างเคียงอาการข้างเคียง เช่น มีอาการ ปวดหัว อาหารไม่ย่อย คัดจมูก ใบหน้าแดง การมองเห็นภาพผิดปกติ ผลข้างเคียงที่พบได้น้อยแต่อาจมีความรุนแรงมาก เช่น มีภาวะความดันโลหิตต่ำ กล้ามเนื้อหัวใจขาดเลือด ความดันตาสูง และ สูญเสียการได้ยิน
ถูกสังเคราะห์และมีการพัฒนาขึ้นครั้งแรกในประเทศอังกฤษ ทางการแพทย์นำมาใช้ด้วยวัตถุประสงค์รักษาโรคความดันโลหิตสูง และอาการเจ็บหน้าอกด้วยเหตุเลือดไปเลี้ยงหัวใจไม่เพียงพอ กล้ามเนื้อหัวใจขาดเลือด จากนั้น มีผลการทดลองทางคลินิกพบว่า ยาซิลเดนาฟิลมีฤทธิ์บำบัดอาการเสื่อมสมรรถภาพทางเพศของบุรุษ นกเขาไม่ขัน ทางบริษัทยาจึงมุ่งทำการตลาดเรื่องอาการเสื่อมสมรรถภาพทางเพศของบุรุษ ในไม่ช้ายอดขายได้พุ่งขึ้นเป็นจำนวนมากกว่าหนึ่งพันเก้าร้อยล้านดอลล่าร์ภายในปี ค.ศ. 2008 พ.ศ. 2551 บางประเทศในแถบเอเชียได้แอบผสมซิลเดนาฟิลลงในกาแฟเพื่อวัตถุประสงค์ทำยอดขาย แต่ก็ไม่พ้นกฎหมายลงโทษในที่สุด หลายประเทศรวมถึงประเทศไทย จะรู้จักยาซิลเดนาฟิลในยาชื่อการค้าว่า ไวอากร้า Viagra และบริษัทยาที่เป็นผู้ผลิตเดียวกันก็ได้ขึ้นทะเบียนยาซิลเดนาฟิลในขนาด 20 มิลลิกรัมเม็ด เพื่อรองรับวัตถุประสงค์การรักษาความดันหลอดเลือดปอดสูง โดยใช้ชื่อยาทางการค้าว่า Revatio ประเทศไทยของเรายังมีการจำหน่ายยาซิลเดนาฟิลอีกหลายชื่อการค้าดังจะได้กล่าวในหัวข้อ ยาชื่อการค้าอื่นๆ การศึกษาด้านเภสัชจลนศาสตร์ Pharmacokinetic การศึกษาความเป็นไปของยา เมื่อยา เข้าสู่ร่างกายพบว่า ยาซิลเดนาฟิลสามารถดูดซึมจากระบบทางเดินอาหารประมาณ 40 จากนั้นจะเข้าจับพลาสมาโปรตีนประมาณ 96 ตับจะเป็นอวัยวะหลักที่คอยเปลี่ยนแปลงโครงสร้างของยาซิลเดนาฟิล ร่างกายต้องใช้เวลา 3 - 4 ชั่วโมงในการกำจัดยานี้ออกจากกระแสเลือด 50 ยาซิลเดนาฟิลส่วนใหญ่จะถูกขับออกมากับอุจจาระและบางส่วนถูกขับออกทางไต อนึ่ง ตามกฏหมายไทย ยานี้ถูกจัดอยู่ในหมวดยาควบคุมพิเศษ ต้องสั่งจ่ายโดยแพทย์ผู้รักษาเท่านั้น ไม่สามารถหาซื้อได้ง่ายตามร้านขายยาทั่วไป
12.อายุรศาสตร์ (อายุรศาสตร์) - Internal Medicine,17.เภสัชวิทยา Pharmacology